Malachius

se tekst i artikkelen

Malachius er en slekt av biller i delgruppen (underfamilien) blærebiller i familiegruppen børstebiller. Det er registrert to arter i Norge, Malachius aeneus og Malachius bipustulatus.
   
Disse billene er middels store, kraftig hårete, grønnlig eller blålig metalliske, med rødoransje flekker på dekkvingespissene, disse kan dekke det meste av dekkvingene. De tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. De ligner artene i slekten Axinotarsus, men er generelt en del større. Hodet og brystskjoldet hos de nordiske artene har ganske lange oppstående hår. Antennene er festet like foran fasettøynene, de har elleve ledd. Noen hanner har noen særpregede rotledd på antennen. Dekkvingene hos de nordiske artene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.

Systematisk inndeling med europeiske arter 
Malachius har 18 arter i Europa.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien børstebiller, Melyridae (eventuelt: Blærebiller, Malachiidae)
 underfamilien blærebiller, Malachiinae
 slekt Malachius  Fabricius 1775
 Malachius aeneus (Linnaeus 1758)
 Malachius agenjoi Pardo 1975
 Malachius australis Mulsant & Rey 1867
 Malachius bilyi Svihla 1987
 Malachius bipustulatus (Linnaeus 1758)
 Malachius carnifex Erichson 1840
 Malachius coccineus Waltl 1838
 Malachius cressius Pic 1904
 Malachius cyprius (Baudi 1871)
 Malachius demaisoni Abeille 1900
 Malachius elaphus Abeille 1890
 Malachius graecus Kraatz 1862
 Malachius kasosensis Wittmer 1988
 Malachius labiatus Brulle 1832
 Malachius lusitanicus Erichson 1840
 Malachius pickai Svihla 1987
 Malachius rubidus Erichson 1840
 Malachius scutellaris Erichson 1840

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 76. (344 sider)  ISBN 8712166936

Eksterne lenker 
 
 Malachius - Fauna Europaea - om europeiske dyr

Børstebiller
Biller formelt beskrevet i 1775
Dyr formelt beskrevet av Johann Christian Fabricius